12 июнь, 2021, 23:52\nЖасур бор эътиборини клубига қаратган.\nЖасур Жалолиддиновнинг “Андижон”даги ўйинларини кўпчилик кузатяпти. Чунки у ёш бўлишига қарамай, аллақачон барчанинг эътиборига тушиб бўлган.\nФутболчи оғир дамларни ортда қолдириб, яна ростакамига ўйин амалиётига эга бўляпти. Бу Жасур учун энг муҳими. Барибир ушбу ўйинчига Европадан яхши таклифлар бўлиб турибди.\nSports.uz мухбири эса мавжуд вазиятдан келиб чиқиб Жалолиддиновга бир қатор саволлар билан мурожаат қилди.\n- “Андижон”нинг чемпионатдаги танаффус пайтида олиб бораётган машғулотлари қандай ўтяпти?\n- Ўйлашимча, “Андижон”га танаффус керак эди, яхшилаб тайёрланиб олишимизга. Айниқса, руҳий жиҳатдан ҳамда ўз ўйинимизни топиб олишимиз учун бу танаффус муҳим. Бунгача ўтказган учрашувларимизда жисмоний томондан кучимиз етмаётгани ҳам билиниб қолаётганди. Масалан, биринчи бўлимда яхшироқ ўйнаб, ўйин охирларида чарчаб қолаётгандик. Жисмоний томондан жиддий тайёрланиб олишимиз учун бу яхши вақт. Бу орқали ўйинимизни ҳам топиб олишимизга яхши имконият. Энди хаёлни бир жойга йиғиб, қандай ҳаракат қилишимизни ўйлаб оляпмиз. Раҳбарият ва мураббийлар билан келишиб олганмиз, биз ўзимизга қулай келадиган ўйин услубини танлаб олганмиз. Кундан-кунга жисмоний ва тактик томонлама ижобий тарафга ўзгаряпмиз. Биринчи давра охиригача ўз очколаримизни йиғиб оламиз, деб умид қиламан.\n- “Андижон”га Отабек Ғуломхўжаевнинг таклифига кўра келгансиз. Кейин ушбу мураббий клубдан кетгач, бу ҳолат Жалолиддиновга қандай таъсири қилиши ҳақида гап-сўзлар пайдо бўлди. Бунга қандай муносабатдасиз?\n- Тўғриси, менга унчалик таъсир қилмади. Мени Отабек ака Ғуломхўжаев чақирган ва шу билан бирга клуб раҳбари Журъат ака Қувватов ҳам таклиф қилган ва у киши билан ҳам гаплашганман. Ўз йўлим билан келяпман. Чунки ҳаётда ва футболда ўзимнинг йўлим бор. Фаолиятимда фақатгина Отабек ака Ғуломхўжаев билан ишламаганман. Яна бошқа турли мутахассислар билан ҳам фаолият олиб борганман. Менга мураббийнинг унчалик аҳамияти йўқ. Асосийси, ўз ўйинимни яхшилаш ҳақида ўйлаяпман.\n- Жамоа кетма-кет очколар йўқотяпти. Нима учун “Андижон” мавсумни қониқарли ўтказа олмаяпти?\n- Ўйин тарафлама ҳеч кимга ютқазмаяпмиз. Бир қатор футболчиларимиз Суперлигада энди тажриба тўплаяпти. Ярмидан кўпи биринчи марта ўйнаяпти, Суперлигада. Яна қайтараман: ўйин бўйича ҳеч кимга ютқазмаяпмиз. Натижа ҳеч қачон бирданига келмайди, барчасига вақт керак. Менга ҳам, бошқасига ҳам вақт зарур. Ҳар қандай ўйинчи учун Суперлигага киришиб кетиши ўз-ўзидан бўлмайди. Суперлигамизнинг ҳам ўзига яраша қийинчиликлари ва кучли тарафлари бор.\n- Жамоадан хавотирга тушиб қолган мухлисларга нима дея оласиз?\n- Жамоамизда ҳаммаси яхши. Юзага келган танаффусдан зўр фойдаланяпмиз, деб ўйлайман. Вазиятни ҳамма тушуниб турибди.\n- Сизга хориждан таклифлар бўлаётгани ҳақида эшитиб турибмиз. Бу борадаги ишлар қандай кетяпти?\n- Зўр-зўр жойлардан чақирувлар бор, 100 фоизлик таклифлар ҳам бўляпти. Ҳаммаси Европадан, Осиёдан йўқ десам ҳам бўлаверади. Ҳаётда бир марта орқага қадам ташладим. Энди бошқа бундай ишни такрорлашни истамайман. Шунинг учун қарор чиқаришга умуман шошилмайман. Иккинчи даврада олдинга қадам ташлашга ҳаракат қиламан.\n- Кўпчиликни қизиқтираётган савол: биринчи даврадан кейин “Андижон”дан кетасизми?\n- Нимадир десам, “Андижон” клубига нисбатан ҳурматсизлик қилган бўламан. Олдимизда яна бешта ўйинимиз бор. Аввало, ушбу учрашувларда “Андижон” жамоасига ёрдам бераман. Биринчи даврадан кейин ҳаммасини ўйлаб кўраман. Барибир ҳозир хоҳлаган тақдиримда ҳам кета олмайман.\n- Туркиянинг “Бешиктош” клубидан таклиф борлиги ҳақида айтганингиз ёдимизда. Бу вариант ҳозир ҳам ўз кучидами?\n- Туркиянинг 3-4 та клубларидан таклифлар бўляпти, уларнинг орасида “Бешиктош” ҳам бор. Ҳали жиддий гаплашганимиз йўқ, шунчаки вариантлар ҳақида эшитиб турибман. Трансфер ойнаси расман очилганидан сўнг, барчасини кўриб чиқамиз.\n- Сир бўлмаса, ўзингизга яна қаерлардан аниқ таклифлар бўлди?\n- Туркиядан ташқари Швейцариядан бўлди. Кейин “Порту В” жамоасидан таклиф бор. Ҳали бошқа мамлакатларнинг қайси клублари қизиқаётганини билмайман. Уларга аниқ жавоб айтмасангиз, сизга жамоалар номини айтмай туришади. Фақат эшитиб турибман.\n- Биринчи даврадан кейин Европага кетишингиз имкониятини неча фоизга баҳолаяпсиз?\n- Ўзингиз айтганингиздек, “Андижон”нинг олдида бешта ўйин турибди. Рақиблар жиддий: “Насаф”, “Пахтакор”, АГМК, “Навбаҳор”, “Турон”. “Андижон” бу рақиблардан қандай қилиб очколарни тортиб олмоқчи?\n- Бошқа иложимиз ҳам йўқ. Барибир бешта ўйинда ўйнашимиз керак. Ҳеч қачон олдиндан таслим бўлмаймиз. Ўзимизнинг очколаримизни олишга ҳаракат қиламиз. Аввалги учрашувларда йўқотилган очколарни энди бўлғуси беллашувлардан олишга ҳаракат қиламиз. Ютадиган ўйинларимизни юта олмадик. Энди бўлса, олдимизда турган қийин учрашувларда хатоларимизни тўғрилаб, натижаларни яхшилашимиз керак.\n- “Андижон”даги ўйинларингиз давомида маҳаллий мухлисларнинг қўллаб-қувватлаши айниқса сизга бошқача таъсир қилаётганини кўриб турибмиз...\n- “Андижон”га келганимни сабаби ҳам шу. Биринчи ўринда мухлислар ёрдамида ўзимга бўлган ишончни қайтариш эди. Бу нарса менга ёқяпти. Ишқибозларнинг олқишлаб туриши менга катта жавобгарлик ҳиссини беради. Ҳар доим нимадир қилишим керак бўлади. Мухлисларнинг бу даражада қўллаб туриши менга фақат ёрдам беради. Кўз тегмасин, ўзимга бўлган ишонч қайтяпти. “Андижон” гарчи кўпроқ ютқазган бўлса ҳам бу ерга келганимдан бери ўзимга кўп нарса олдим. Андижонга футбол учун келганман. Айнан шу тарафлама ўзим учун керакли жиҳатларни оляпман.\nЁрқин Назаров "Андижон"ни тарк этди


Туркияга президентлик бошқаруви қандай афзалликлар беради? | www.ziyouz.uz\nБош саҳифа ЯнгиликларТуркияга президентлик бошқаруви қандай афзалликлар беради?\nЖорий йил 16 апрель куни Туркия Конституциясига ўзгартириш киритиш бўйича референдум ўтказилади. Мамлакат бўйлаб умумхалқ овоз бериш тадбирига жадал ҳозирлик кўрилмоқда. Ахборот агентликлари хабарига кўра, хорижий давлатлардаги Туркия элчихоналарида сайлов участкаларини ташкил қилиш ва чегаралардаги божхона марказларида овоз бериш жараёнини йўлга қўйиш каби тайёргарликлар якунланмоқда. Масалан, АҚШда истиқомат қилаётган Туркия фуқаролари Вашингтон, Нью-Йорк, Бостон, Маями, Чикаго, Ҳюстон ва Лос-Анжелос шаҳарларида 1 апрелдан овоз бериши мумкин.\nБошқарувдаги чалкашликларга барҳам берилади\nПрезидентлик тизимига бағишланган анжуман. Истанбул шаҳри, 2017 йил февраль\nТуркия Президенти Ражаб Тоййиб Эрдўғон яқинда ижтимоий тармоқ орқали 16 апрель санаси Туркия учун ҳал қилувчи сана бўлишини таъкидлаб, президентлик бошқарувининг афзалликларига тўхталди. Давлат раҳбарига кўра, Туркиянинг қонун чиқарувчи, ижро этувчи ва суд ҳокимияти ваколатларидаги чалкашликлар ва ўзаро зиддиятлар боис мамлакат катта талафот кўрмоқда.\nСиёсий инқирозлар ҳам турк халқ оёғига тушов бўлаётганига эътибор қаратган Эрдўғон мамлакат масъулиятли ва кучли бошқарувга эҳтиёж сезаётганини айтган.\nТуркия етакчиси бир неча кун аввал Пудратчилар уюшмаси мукофотини топшириш маросимида ҳам Конституциявий ислоҳотларга эътибор қаратган.\nПрезидентга кўра, янги сиёсий ислоҳотлар Туркияни мутараққий давлат даражасига кўтариб, ички бирлик ва жипсликни янада мустаҳкамлайди.\nҚайд этилишича, янги тизимнинг бош кафолатчиси бу халқдир. Шу боис референдумда кўпчиликнинг розилигини олишга ҳаракат қилиш лозим.\n“Биз ортга чекинишга ўрганмаганмиз. Шундай экан, ҳамиша қатъият ила олға қадам ташлашимиз даркор”, – деган Ражаб Тоййиб Эрдўғон.\nРеферендум натижаси иқтисодий тараққиётга ҳам таъсир кўрсатади\nКонституциявий ислоҳотлар тарафдорлари ўтказган тадбир. Адияман шаҳри, 2017 йил февраль\nТаҳлилчиларга кўра, Туркиянинг президентлик бошқарувига ўтиши сиёсий барқарорлик билан бирга, иқтисодий тараққиётни жадаллаштиришга хизмат қилади. Айни пайтда иқтисодиётга оид муҳим қарорларни қабул қилиш узоқ муддатга чўзилади. Турли бошқарув идоралари ўзаро якдил тўхтамга келгунга қадар гоҳида иқтисодий лойиҳалар долзарблигини ҳам йўқотади.\nРеферендумда янги бошқарув усули ёқланса, Туркияда сўнгги 15 йил давомида амалга оширилаётган иқтисодий ислоҳотлар суръати янада жадаллашади, хориж сармоясини жалб этиш кўрсаткичи ошади.\nТуркия муҳим геостратегик минтақада жойлашган. Аммо сўнгги йилларда ички ва ташқи омиллар расмий Анқаранинг йирик иқтисодий лойиҳаларига ғов бўлмоқда. Янги тизим мазкур тўсиқларни бартараф этиб, Туркиянинг иқтисодий-молиявий марказ сифатидаги нуфузини бундан-да мустаҳкамлайди. Боз устига, мамлакат 2023 йилгача амалга оширишни режалаштирган улкан режаларни рўёбга чиқара олади.\nЭслатиб ўтамиз, жорий йил 21 январь куни Туркия Буюк Миллат Мажлиси депутатлари Конституцияга ўзгартиришлар киритиш тўғрисидаги қонун лойиҳасини маъқуллади. Мамлакатда президентлик бошқарувини жорий этишни кўзда тутган лойиҳани 488 депутатдан 339 нафари ёқлаган.\n18-моддадан иборат конституциявий қонун Туркия Президенти ваколатларини кенгайтириш ва унинг мақомини кўтаришни кўзда тутади. Бунга кўра, Президент фармонлар қабул қилиш, вазирларни тайинлаш ва бўшатиш ваколатига эга бўлади. Амалдаги Бош вазир лавозими эса бекор қилинади. Бундан ташқари, қонун Қуролли кучлар ва махсус хизматларнинг бевосита Президентга бўйсунишини назарда тутади. Мамлакат етакчиси беш йилдан икки ваколат муддатига сайланиш ҳуқуқи эга бўлади.\n← Аввалги Аввалги Йўлдош Эшбек. Йиғлаётган қиз (видео)\nКейинги → Кейинги: Озиқ-овқат қўшимчалари: улар ҳақида нималарни билишимиз зарур?


Намангандаги можаро, Испанияга қарши чиқаётган «Барселона», Абрамовнинг иқрори ва куннинг бошқа асосий воқеалари\n07:54 / 03.10.2017\nОктябр ойининг иккинчи куни ҳам воқеаларга бой бўлди. Tribuna.Uz одатига кўра, уларни бир жойга тўплаб чиқди.\nКуннинг энг кўп муҳокамасига сабаб бўлган воқеа бу Намангандаги можаро бўлди. «Пахтакор»га қарши ўйиндан сўнг «Навбаҳор» мухлислари меҳмонлардан тарихдаги аламларини олишга уринган ва ўртада оғзаки жанжал юзага келган.\nОлий лиганинг бугунги кундаги бу воқеаларига муносабат билдириб турилганида «Нефтчи» бош мураббийи Вадим Абрамов ўтмишга қарор қилди ва ўз вақтида «Трактор» мураббии бўлганида, унга ўйинни келишиш таклиф қилинганини тан олди.\nЕвропада эса Каталониянинг мустақиллиги масаласи ҳамон давом этмоқда. Унинг футболга келтирадиган зарарлари таҳлил қилиб чиқилди. Пеп Гвардиола ва Пике ўз фикрларини айтди. Пике эса ҳаттоки кўзига ёш ҳам олди. Бу орада «Барселона» президенти Бартомеу Каталония мустақил бўлса, «Барселона» лигани тарк этишимумкинлигига ҳам ишора қилди.\nБу ҳам етмагандек, клуб эртага бутунлай фаолият юритмаслигини ва Каталония бўйлаб ўтказиладиган намойишларга қўшилмоқчи эканини билдирди.\nАгар Каталония мустақил бўлса, унинг терма жамоаси қанда кўриниш олиши таҳлил қилиб чиқилди. Европада яхшигина натижага эришиши мумкин бўлган жамоа пайдо бўлишини кутишимиз мумкин.\nБу орада Анчелоттининг кетиши билан елкасига шамол теккан «Бавария» футболчилари ундан нолишга тушди. Роббен ундан кўра болалар футболидаги шуғулланишни афзал билишини айтди. Ўз навбатида Анчелотти яқин 10 ой давомида ишлаш нияти йўқлигини маслаҳат берди.\nБалки терма жамоадан таклиф тушса ишларсиз, папа Карло? Ўрин бўш термалар бор...\nЖойи ўзгараётган ТИВ ва Сенат, Трампнинг Хитойга таҳдиди, Равшан Эрматовнинг ЖЧлардаги 10-ўйини ва бошқалар\nЯпониядаги зилзила, Қашқадарёда қўлга олинган америкалик, Самарқанддаги хунрезлик ва куннинг бошқа хабарлари


Кечки дайжест: 30 сентябрнинг энг муҳим хабарлари\n20:01 / 30.09.2016\nЯкунланиб бораётган 30 сентябрь Ўзбекистон ва жаҳонда юз берган турли воқеа-ҳодисаларнинг энг саралари Kun.uz дайжестида.\nБугундан Ўзбекистон президентлиги учун сайловларда номзодлар расман илгари сурила бошланади\n2016 йилнинг 2 сентябрида Ўзбекистоннинг биринчи Президенти Ислом Каримов 78 ёшида инсульт касаллигидан вафот этган эди.\nЎзбекистон Президенти вазифасини бажарувчи Шавкат Мирзиёевнинг мамлакат ўқитувчи ва мураббийларига байрам табригини йўллади.\nИнтернет фойдаланувчиларини янги видео ҳайратга солмоқда\nҲалабда жангарилар исталган биноларини, ҳатто масжидларни ҳам вайрон қилмоқда\nСуриянинг Ҳалаб вилоятида ўт очишлар нафақат турар-жой биноларига, балки масжидларга ҳам қаратилмоқда.\nПариж автомобиль томошасининг концепт-карлари\nMercedes-Benz компанияси ўзининг янги ҳашаматли автомобиллари қаторини дабдабали яхта ишлаб чиқариш билан янги харидорларни ўз маҳсулотларига жалб қилмоқчи кўринади.\n"Lose It!" иловаси суратга қараб таомнинг калориясини аниқлаб беради\n"Lose It!" мобил иловаси ортиқча вазнни назорат қилиш учун янги функцияга эга бўлди: унинг ёрдамида нонуштангизни суратга олиб, ундаги калория миқдори ҳақида маълумот олишингиз мумкин бўлади.\nКанадалик муҳандис Тодд Рейчарт Aerovelo Eta велосипедида тезлик бўйича янги рекорд ўрнатди.\nОдил Аҳмедов «Ницца»га қарши ўйин вақтида жароҳат олди\nМирзиёев Ғуломов ҳақида, нархи пастлаган авиачипталар, чегарадан товар олиб киришнинг чекланиши ва бошқалар


18 январ 2020, Тошкент вақти: 16:39\nЎзбекистон Жазони Ижро этиш Бош Бошқармасидаги Озодлик манбасиниг айтишича¸ айни идора вакиллари Дилмурод Маматқуловга тушунтириш хати ëздиришган:\n- Ўзбекистон Бош вазири виртуал қабулхонасига қотиллик боис 20 йилга ҳукм қилиниб¸ жазо ўтаëтган Андрей Хваннинг онаси Людмила Хван тарафидан шикоят келиб тушди. Шикоятда Андрей Хван калтаклаб қовирғаси синдирилгани айтилган. Бу шикоят ГУИНга юборилда ва махсус комиссия 72 колония бошлиғи Маматқулов устидан суриштирув бошланди¸ дейди манба.\nОзодлик мухбири Сирдарë вилоятидаги 76 сон манзил-колония бошлиғи Дилмурод Маматқуловнимнг яқинларидан бири билан гаплашди. Исми айтилишини истамаган суҳбатдош Дилмурод Маматқулов “Емаган сомсаси учун пул тўлаëтганини” иддао қилди:\n- Маматқулов яқинда начальник бўлди. Андрей собиқ начальник Салоҳиддин Абдулҳакимов даврида калтакланди. Ҳозир у УВД га ишга ўтиб кетди. Маматқулов ГУОН инспекторларига бу ҳақда тушунтириш хати ëзиб берди. Калтаклашда иштирок этган қамоқхона нозири Жамшид Абдусаатов устидан ҳам текширув бор, - дейди суҳбатдош.\nСирдарë вилоятидаги 76 сон манзил-колония мулозимларидан бири исми айтилмаслик шарти билан Озодлик мухбирига вазиятни тушунтириб берди:\n- Андрей Хван қотилликда айбланиб ўлимга ҳукм қилинган эди. Кейинчалик ҳукм 20 йиллик қамоқ жазосига алмаштирилди. Ҳозиргача Хван жазонинг 16 йилини ўтади. Қийноқ борасида шикоят бўлгани рост. Қовирғаси синганини билмайман¸ лекин Андрей Хван касалхонага ëтқизилди. Ўзи шконкадан йиқилиб тушибди. Тиббий хулосада шунақа ëзилган. Кейин Салоҳиддин Маматқулов ўзи дори-дармон учун моддий ëрдам ҳам берди¸ - дейди суҳбатдош.\nСуҳбатдошнинг иддаосича¸ Ўзбекистон Бош вазири виртуал қабулхонасига ëзилган шкоятдан кейин маҳкум Андрей Хванга колонияда яхши шароитлар яратилган:\n- Хванни қўл телефони қайтраиб берилди. Навбатдан ташқари свидениега изн олди. Бошқа колонияга перевод қилиш учун ариза ëзди. Бу ариза ҳам кўриб чиқилмоқда¸ дейди мулозим.\nБош вазир қабулхонасига шикоят ëзган маҳкум Андрей Хваннинг онаси Людмила Хван Озодлик билан суҳбатда ўғлининг мунтазам калтакланиб келганини айтади:\n- Шикоят ëзганимдан кейингина тинч қўйишди. У туғилган кунида овқат еб ўтирганида нозир Жамшид Абдусаатов уриб қовирғасини синдирган. Бу яққол кўриниб турган қийноқку. Ҳозир мени олдимга келиб шикоятингизни қайтариб олинг¸ деб қамоқдаги ўғлимни шароитларини яхшилашди. Лекин мен барибир шикоятдан воз кечмайман дейди¸ 2000 йилда қотиллик айби билан қамалган Андрей Хваннинг онаси.\nЎзбекистон қамоқхоналари маҳкумларга қарши шафқатсиз қийноқ усулларини қўллаши билан ном чиқарган.\n2002 йилда мамлакат қамоқхоналарини бориб кўрган БМТнинг Қийноқлар бўйича махсус маърузачиси Тео ван Бовен Ўзбекистоннинг дастлабки тергов ҳибсхоналари ҳамда жазо муассасаларидан қийноқларнинг "мунтазам" қўлланишини айтган эди.Ўзбекистон ҳукумати БМТ маърузачисининг хулосасини рад этмаган, аммо унинг тавсияларини ҳам бажармай келади.\n2003 йилда қабул қилинган "Қийноқларга қарши кураш миллий дастури" орадан бироз вақт ўтиб, унутилган.\n2013 йил охиридан кучга кирган "Тезкор-қидирув фаолияти тўғрисида"ги қонун мазмунан қийноқларни тақиқлашга қаратилган.\nАммо, тошкентлик инсон ҳуқуқлари ҳимоячилари мазкур қонун амалдаги вазиятни яхши томонга ўзгартирмаганлигини таъкидлаб келишади.


"Афросиёб"га сервис хизмат кўрсатиш маркази фойдаланишга топширилди\n1news.uz - Тезюрар поездлардан фойдаланиш давлатнинг иқтисодий қудратини белгилайди. Чунки, эксплуатация жараёни замонавий технологияларни харид қилиш, янги иш ўринлари яратиш, инфратузилмани такомиллаштиришни талаб этади. Дунё бўйича юқори тезликда ҳаракатланувчи поездлар қатнови атиги 17 та давлатда йўлга қўйилган. Улар қаторидан Ўзбекистоннинг ҳам муносиб ўрин эгаллаганлиги юртимизда транспорт комуникация соҳаси изчил тараққий этиб бораётганини англатади.\nЮртимизда 2011 йилдан бошлаб харакати йўлга қўйилган “Афросиёб” юқори тезликда ҳаракатланувчи электропоезди бугун чин маънода мамлакатимиз аҳолиси ва меҳмонларининг энг ишончли, тезкор транспортига айланиб улгурди. Албатта унинг созлиги, ўз вақтида техник назоратдан ўтказилиши харакат хавфсизлигини таъминлаш баробарида манзилга белгиланган вақтда етиб боришига хизмат қилмоқда. Шу кунга қадар мазкур электропоэздга Ўзбекистон Локомотив депоси ҳудудида қурилган таъмирлаш цехида техник хизмат кўрсатилар эди. “Ўзбекистон темир йўллари” акциядорлик жамияти Бошқаруви раисининг 2016 йил 12 февралдаги“Юкори тезликдаги электропоездларга хизмат кўрсатиш цехини қурилиши ҳақида”ги буйруғига биноан “Ўзтемирйўлмаштаъмир” шўба корхонаси ҳудудида юқори тезликда харакатланувчи “Афросиёб” электропоэздларга техник хизмат кўрсатиш маркази қурилиши бошланган эди. Қисқа вақт оралиғида мазкур марказ қуриб, фойдаланишга топширилди.\nҚурилиш “Тоштранслойиҳа” ва “Боштранслойиҳа” институтлари томонидан лойҳалаштирилиб, Капитал курилиш дирекциясининг тажрибали қурувчилари ва Испаниянинг “Талго” компанияси вакиллари ҳамкорлигида бунёд этилди. Марказ учун ажратилган умумий майдон 10909,0 квадрат метр бўлиб, қурилиш майдони 10273,0 квадрат метрни ташкил этади. Узунлиги 253 метр, эни эса 42 метрдан иборат. Лойиҳа доирасида бу ерда энг замонавий ускуналар ўрнатилди. Ҳаракат таркибининг ғилдиракларини чархлаш дастгоҳи, локомотивнинг мураккаб сурилувчи қисмини алмаштириш, электропоэздлар вагони ғилдиракларини ва кондиционерларини ечиб олиш, электропоездлар ғилдиракларини текшириш ускуналари шулар жумласидандир. Шунингдек, асосий бинода 2 та 10 тонналик, ускуналарга техник хизмат кўрсатиш хоналарида 2 та 15 тонналик кранлар ўрнатилди.\n"Ўзбекистон24" телеканали хабар беришича, марказда узунлиги 96 метр, эни 9 метрдан иборат маъмурий бино ҳам қад рослаган. Ушбу бинонинг биринчи қаватида 15 та, иккинчи қаватида 22 та хизмат хоналари мавжуд. Хоналар замонавий жиҳозлар билан таъминланган. Wi-Fi Интернет хизмати ишлаб турибди. Шартнома асосида ишлаётган Испаниянинг “Талго” компанияси мутахассислари учун барча қулайликлар яратилган. Электропоезднинг ҳаракат давомийлигини online назорат қилиш ҳам шу ердан кузатилади.\nЖаҳон экспортни ривожлантириш форумида қатнашиш имконияти мавжуд Томорқа – қўшимча даромад манбаи


Португалиянинг мағлубияти Роналду учун эгизларини кўришга яхши сабаб бўлди\n29 июнь, 2017, 09:09\nМадриднинг “Реал” клуби ва Португалия терма жамоаси ҳужумчиси Криштиану Роналду Конфедерациялар Кубоги–2017 мусобақасининг учинчи ўрин учун ўйинида иштирок этмайди.\nМаълум бўлишича, 32 ёшли футболчининг бир неча кун аввал суррогат онадан бўлган эгизак фарзандлари дунёга келганди. Роналду буни тасдиқлади ва уларни кўриш мақсадида Португалия термаси лагерини тарк этадиган бўлди.\n“Реал” ҳужумчиси Португалия терма жамоасининг ярим финалда Чилига учралган мағлубиятидан сўнг (0:0, пенальтилар серияси – 0:3) ушбу қарорга келди. Агар Португалия финалга чиққанида Роналду жамоада қолиб, финалдан кейин кетишни режалаштирган эди.\n“Фарзандларим дунёга келишига қарамай, бор эътиборимни Конфедерациялар Кубогига қаратдим. Афсуски, финалга чиқа олмадик. Мен фарзандларимни кўриш учун кетяпман ва Португалия футбол федерацияси раҳбари ҳамда терма жамоа мураббийининг менга қилган эътиборларидан мамнунман”, – деди Роналду.


Мен яқинда 54 ёшга тўламан. Стажимга кўра пенсияга чиқа оламан. Эшитишимча, ҳозир меҳнат дафтарчасидан ташқари, Пенсия жамғармасига нафақат иш ҳақи тўғрисидаги маълумотномани, балки иш йилларида касаллик варақаси олиб таътилда бўлганлигим тўғрисидаги маълумотномани ҳам тақдим этишим лозим экан. Шу тўғрими?\n– Ҳақиқатан ҳам, камида 20 йиллик иш стажига эга бўлган аёллар умумбелгиланган ёшни 1 йилга камайтирган ҳолда, яъни 54 ёшга тўлганда пенсия олиш ҳуқуқига эга бўладилар. (3.09.1993 йилдаги «Фуқароларнинг давлат пенсия таъминоти тўғрисида»ги 938-XII-сон Қонуннинг 121-моддаси, бундан кейин – Қонун).\nМеҳнат дафтарчаси иш стажини тасдиқловчи асосий ҳужжат ҳисобланади. Меҳнат дафтарчаси ёки унда тегишли ёзувлар бўлмаган тақдирда иш стажини тасдиқлаш тартиби Вазирлар Маҳкамаси томонидан белгиланади (Қонуннинг 42-моддаси).\nПенсия жамғармаси бўлимлари корхоналар, ташкилотлар ва айрим шахслардан тегишли ҳужжатларни талаб қилишга, зарур ҳолларда – улар берилишининг асослилигини текширишга ҳақлилар (Қонуннинг 43-моддаси).\nДавлат пенсияларини тайинлаш ва тўлаш тартиби тўғрисида низомнинг (ВМнинг 8.09.2011 йилдаги 252-сон Қарорига 1-илова, бундан кейин – Низом) 12-бандига кўра пенсия тайинлаш учун мурожаат қилинган аризага қуйидаги ҳужжатлар илова қилинади:\nариза берувчининг жамғариб бориладиган пенсия дафтарчаси (2005 йил 1 январдан кейин).\nЗарур ҳолларда бир қатор бошқа ҳужжатлар тақдим этилиши керак.\nСиз стажингиз қанчалигини маълум қилмагансиз. Хусусан, умумқабул қилинган ёшни камайтирган ҳолда пенсияга доир ҳуқуқ олишга 20 йиллик стажни аниқ ҳисоблаб чиқариш учун иш жойида бериладиган маълумотномалар бўйича белгиланадиган ҳомиладорлик ва туғиш бўйича вақтинча меҳнатга қобилиятсизлик қанча давом этганлигини ҳам ҳисобга олиш керак. Низомнинг 64-бандида мустаҳкамланган ушбу талаблар умумқабул қилинган ёш бўйича пенсия олиш ҳуқуқини олиш чоғида стажни ҳисоблаб чиқаришга ҳам татбиқ этилади. Бунда кўрсатилган давр (тиббиёт муассасалари томонидан берилган меҳнатга қобилиятсизлик варақалари билан тасдиқланган) фақат Ўзбекистон Республикаси Молия вазирлиги ҳузуридаги бюджетдан ташқари Пенсия жамғармасига суғурта бадаллари тўланганлиги шарти билан иш стажига киритилади.\nМен бир муддат диний ташкилотда ишладим. Меҳнат дафтарчасида бу ҳақда ёзув қайд этилган. Бироқ ўшанда шартномалар тузилмаган. Ушбу бир ярим йил пенсияни ҳисоблаб ёзиш учун стажга кирадими?\n– Қонуннинг 37-моддасига кўра пенсияни ҳисоблаш учун стажга, башарти Пенсия жамғармасига суғурта бадаллари тўлаган бўлса, меҳнат фаолиятининг барча даврлари киритилади.\nДиний ташкилотларда ишлаган шахсларнинг иш стажига Ўзбекистон Республикаси Молия вазирлиги ҳузуридаги бюджетдан ташқари Пенсия жамғармасига суғурта бадаллари тўлаш шарти билан уларнинг иш даври қўшиб ҳисобланади (Низомнинг 47-банди).


Панжшер қаршилик кучлари партизан урушига ўтаётганини маълум қилди – Газета.uz\nФото: Ali M Latifi / Al Jazeera\nПанжшер қаршилик кучлари партизан урушига ўтаётганини маълум қилди\nПанжшер қаршилик кучлари тоғларга чекинмоқда ва Афғонистондаги партизанлар урушига киришмоқда, дея маълум қилди уларнинг вакили.\nLotinchada 6 сентябрь 2021, 18:13 Жаҳон\nАфғонистоннинг Панжшер вилоятидаги қаршилик кучлари тактикани ўзгартирмоқда, деди уларнинг вакили Али Маисам Назари. Бу ҳақда РИА Новости хабар бермоқда.\nМужоҳидлар «Толибон» билан партизан урушига ўтмоқда; ҳозир улар тоғларга чекинмоқдалар, у ердан улар қаршилик кўрсатишда давом этадилар, дея тушунтирди у.\nАввалроқ, қаршилик кучлари раҳбари Аҳмад Массуд барча афғонларни ҳокимиятни қўлга олган ҳаракатга фаол қаршилик кўрсатишга чақирган эди. Акс ҳолда, унинг фикрича, мамлакат «қолоқ, қоронғи ва ҳар қандай маданиятдан узоқда» бўлиб қолиш хавфини туғдиради.\nЭслатиб ўтамиз, Панжшер вилояти «Толибон» назорати остида бўлмаган ягона провинция эди. Аввалроқ «Толибон» Панжшерда 200 га яқин одам, жумладан 30 қаршилик қўмондони уларга таслим бўлганини, қурол ва ўқ -дорилар мусодара қилганини маълум қилган.\nБир неча кундан буён толиблар мазкур провинцияга ҳужум қилишмоқда. Можаро тарафлари навбатма-навбат устунликни қўлга киритаётганликларини эълон қилиб келишмоқда. Янги ҳокимият Панжшерни ўз назоратига олганини эълон қилди, лекин кейинчалик бу маълумот рад этилди.\n«Газета.uz» 1 317\n27 ноябр 15:52


Президент халқни иссиқлик ва электр билан тўлиқ таъминлашни буюрди — Sof.uz\nПрезидент халқни иссиқлик ва электр билан тўлиқ таъминлашни буюрди\n5.01 20:18 826 Жаҳон\n"Туркманистон президенти Гурбангули Бердимуҳамедов 2021 йилда биринчи ишчи йиғилишини ўтказди.\nУчрашувда президентга иситиш тизимлари фаолияти билан боғлиқ вазият тўғрисида хабар берилди. Бу ҳақида Туркманистан давлат ахборот агентлиги хабар берди", - дея маълум қилди Xabar.uz\nМутасаддиларнинг таъкидлашича, айни пайтда мамлакатнинг барча ҳудудларида совуқ тушиши сабабли иситиш тизимларининг барқарор ишлаши йўлга қўйилган. Бердимуҳамедов, ўз навбатида, давлат хизматчиларига турар-жой бинолари, мактаблар ва болалар боғчаларида тегишли тизимларнинг операсион ҳолатини текширишни буюрди.\nАҳоли пунктларини электр энергияси билан таъминлаш масалаларига алоҳида эътибор қаратилди. Гурбангули ушбу йўналишда бир қатор кўрсатмалар берди. Шунингдек, аҳолини ичимлик суви ва газ билан таъминлаш муҳимлигига эътибор қаратилди.\nМаълумот учун, 2020 йил 29 декабрда Туркманистонда бир неча соат давомида электр узилишлари юз берди. Шундан сўнг Бердимуҳаммедов бирданига учта мансабдорга – Бош вазир ўринбосари Шамухаммет Дурдилиевга, Энергетика вазирлиги раҳбари Чаримират Пурчековга ва унинг ўринбосари Ботир Худайбердиевга қаттиқ танбеҳ берди.\nКеча, 22:41 96 Жаҳон\nКеча, 22:05 462 Ўзбекистон\nКеча, 21:58 257 Тиббиёт\nКеча, 21:38 589 Ўзбекистон\nКеча, 16:07 792 Спорт


Чоп этилган: 24.02.2016\tЎқилган: 3264\nРус олими М. Массон Ўзбекистон Фанлар академияси хабарномасининг 1954 йилги сонида чоп этилган “Прошлое Ташкента” асарида: “Ушбу масжид биноси бир неча…\nЧоп этилган: 24.02.2016\tЎқилган: 901\nМутахассислар фикрича, Намозгох, масжиди 1845-1865 йиллари Қўқон хони Худоёрхон даврида қурилган. Унда асосан жума…\nЧоп этилган: 24.02.2016\tЎқилган: 1717\nТошкентдаги энг йирик мақбаралардан бири – Тошкент ҳукмдори Юнусхонга (1416— 1487} бағишлаб қурилган мақбара ҳам Шайхонтоҳур қабристони мажмуасига киради. У Ўрта Осиёдаги XV—XVI асрларга оид суфийларга хос энг нодир мақбара-хонақоҳлардан,…\nЧоп этилган: 24.02.2016\tЎқилган: 1737\nМадраса биноси Бароқхон (Наврўз Аҳмадхон)нинг ўртанча ўғли Дарвешхоннинг вазири – Қулбобо Кўкалдош томонидан 1551 —1575 йилларда анъанавий меъморий услубда қурилган. Пештоқдан кираверишда чап томонда масжид, ўнг томонда усти гумбазли…\nШайх Зайниддин мақбараси\nЧоп этилган: 24.02.2016\tЎқилган: 2544\nШаҳарнинг ғарбидаги Кўйи Орифон (“Донишмандлар маҳалласи”) қишлоғининг маълум ва машҳурлиги халқ орасида Зайниддин бобо деб танилган Зайниддин Кўйи Орифоний номи билан боғлиқ. Зайниддин Кўйи Орифоний Шаҳобиддин Абу Хожа ас-Суҳравардийнинг…\nЧоп этилган: 24.02.2016\tЎқилган: 1820\n1850 йилда Абулқосим Эшон ташаббуси билан қурилган ва шу пайтда мавжуд бўлган, Абулқосимнинг отаси томонидан бунёд этилган Мўйи Муборак хонақоси билан бир мажмуани ташкил қилган. Мадраса ҳовлисида усти гумбазсимон ёпилган сардоба мавжуд…\nЧоп этилган: 24.02.2016\tЎқилган: 969\nТошкент шаҳар деворидан ташқарида XVIII—XX асрларда юзага келган унча катта бўлмаган Чўпонота мажмуаси ўрта асрлар ёдгорлик мажмуалари жумласига киради. У масжид, мақбара ҳамда ҳужралардан иборат ёрдамчи хоналарни уз ичига олади.\nЧоп этилган: 24.02.2016\tЎқилган: 830\nТошкентдаги XIX асрга оид меъморий ёдгорлик. Самарқандлик халфа (бинокор уста) Муин мақбарани ўзи учун курдирган. Мақбара бир хонали, усти гумбазли бўлиб, пештоқи бир оз олдинга чиқиб туради. Ичида Муин бобонинг ва ўғли Умархоннинг…\nЧоп этилган: 24.02.2016\tЎқилган: 760\nЭски шаҳарнинг шимолий қисмида – Тахтапулда, Кайковус канали ёнида жойлашган. Қурилган вақти аниқланмаган. Мажмуа таркибига, мақбарадан ташқари, айвонли масжид, дарвозахона, талабалар учун ҳужралар ва алоҳида ёзги айвой киради. Мақбара…\nЧоп этилган: 24.02.2016\tЎқилган: 1013\nX асрда Тошкентда ислом динини тарқатишга хизмат қилган Хожа Абдулазиз Аламбардор номи билан боғлиқ. Мақбара XIX асрга оид шаҳар деворининг Камолон дарвозаси ўрнида сақланиб қолган Камолон қабристонида жойлашган. Хожа Аламбардор…\n9-саҳифа. Жами 17 саҳифа


«Биз Қримни ва Донбасни тан олмаймиз, чунки БМТ уларни тан олмайди» — Қозоғистон президенти администрацияси раҳбари ўринбосари – Газета.uz\nТимур Сулейменов, Қозоғистон президенти администрацияси раҳбарининг биринчи ўринбосари\nLotinchada 3 апрель 2022, 01:48 Жаҳон\nҚозоғистон Украинанинг ҳудудий яхлитлигини ҳурмат қилади, дея маълум қилди Қозоғистон президенти администрацияси (ПА) раҳбарининг биринчи ўринбосари Тимур Сулейменов Euractiv нашрига берган интервьюсида.\n«Биз Қримдаги вазиятни ҳам, Донбасдаги вазиятни ҳам тан олмадик ва тан олмаймиз, чунки Бирлашган Миллатлар Ташкилоти уларни тан олмайди. Биз фақатгина Бирлашган Миллатлар Ташкилоти даражасида қабул қилинган қарорларни ҳурмат қиламиз», — дея қайд этган Тимур Сулейменов.\nШунингдек, у Қозоғистон Россияга қарши санкцияларни четлаб ўтиш учун восита бўлмаслигини таъкидлаган. Унинг сўзларига кўра, Қозоғистон АҚШ ва Европа Иттифоқининг иккиламчи санкциялари таъсири остида қолишни истамайди ҳамда Россия ва Беларусга қўйилган чекловларга риоя қилади.\nУ, ўз навбатида, европалик ҳамкорларга Қозоғистон Россия билан савдо алоқаларини тўхтатмаслигини маълум қилган. «Биз Россия билан савдо қилишда, Россияга инвестиция киритишда, Россия учун инвестицияларни жалб қилишда давом этамиз… Бироқ санкцияга киритилган товарларни назорат қилиш учун қўлимиздан келганини қиламиз», — дея таъкидлаган Тимур Сулейменов.\nPolitico нашри билан суҳбатда Тимур Сулейменов Қозоғистон Украина масаласида бетараф — нейтраль позицияда эканлигини яна бир бор таъкидлаган. Унинг қайд этишича, Қозоғистон зиддиятда қайсидир тарафни «на ҳарбий, на сиёсий жиҳатдан қўллаб-қувватламайди», бироқ Украинага инсонпарварлик ёрдамини кўрсатади.\nПА вакили, шунингдек, Қозоғистон Россияда ўз маҳсулотларини сотишни давом эттириш ва киритилган санкцияларнинг потенциал салбий оқибатларининг олдини олиш истагида бўлган компанияларга ёрдам кўрсатишга тайёрлигини маълум қилган. Унинг аниқлик киритишича, Қозоғистон Европа компанияларига халқаро санкцияларни четлаб ўтиш йўлини эмас, балки россияликларга ҳар хил турдаги товарларни қонуний йўл билан сотишда амалий ёрдам кўрсатишни таклиф қилмоқда.\nЎз навбатида, Қозоғистон санкция режимига амал қилган ва бошқа барча мажбуриятларини бажарган ҳолда, мамлакатга Европа бизнесини жалб қилиш имкониятларига Еврокомиссия эътироз билдирмаслиги таъкидланган.\nБундан ташқари, Тимур Сулейменов Қозоғистон Россия ҳудудидан ўтувчи Каспий қувурлари консорциуми лойиҳаси доирасида Европага нефть етказиб беришни давом эттиришдан манфаатдор эканлигини маълум қилган ҳамда мазкур лойиҳага «сиёсий тус берилмаслигига» умид билдирган.


Даҳолик ғайриоддий онг эмас, балки ҳар қандай вазифани ечишда тасаввурни қўллай олиш – креативлик билан изоҳланади.\nМасалан, Бенжамин Франклин ҳақида гапирсак. У деярли мактабда таълим олмасдан ва мустақил равишда ўқиш орқали машҳур ихтирочи, дипломат, олим, ёзувчи ва Америка маърифатидаги муҳим сиёсий арбобга айланган. У чақмоқ чақиши электрга боғлиқ келиб чиқишга эга эканлигини исботлаб, уни жиловлаш усулини ўйлаб топган. У океан оқимлари ҳароратини ўлчаб, биринчилардан бўлиб Гольфстримнинг аниқ харитасини яратган.\nБенджамин Франклин (АҚШ президенти)\nАльберт Эйнштейннинг тақдири ҳам шунга ўхшаш тарзда шаклланган. У болалигида кеч тилга кирган. Ўша даврнинг таълим тизимига нисбатан исёнкорлик руҳидаги муносабати туфайли яхши ўқимаган.\nАльберт Эйнштейн (машҳур физик)\nУ классик таълим тарафдорларининг ҳаёлига ҳам келмайдиган алфозда олган барча билимларини шубҳа остига қўйиб, яхшилаб ўйлаган.\nБолаликда нутқ кўникмаларининг секин ривожланиши эса унга бошқалар учун одатий ҳисобланган кундалик ҳолатларни кузатиш имконини берган.\nЁки Стив Жобсни эсга олинг. У ҳам, ҳудди Эйнштейн (ишида боши берк кўчага кириб қолса, скрипка чалган) каби, гўзалликнинг муҳимлигига ишонган. Унинг фикрича, санъат турлари, аниқ ва гуманитар фанлар ўзаро бирикиши керак эди. Маълумки, Жобс ўқишдан кетгач, каллиграфия ва рақс машғулотларига қатнаган, кейинроқ эса руҳий маърифат излаб Ҳиндистонга сафар қилган.\nСтив Джобс (Apple компанияси асосчиси)\nБироқ, энг иқтидорлик даҳо сифатида Леонардо ла Винчини тилга олиш мумкин. У ҳам рассом, ҳам олим сингари фикрлаши туфайли назарий ғояларни амалиётга татбиқ эта олган. У тажриба ва синов издоши эканлигини таъкидлаган. Унинг энг илҳомбаҳш сифати қизиқувчанлик бўлган.\nЛеонардо да Винчи (машҳур олим)\nОлимнинг ўлимидан сўнг қолган кундаликлардаги минглаб варақларга уни қизиқтирган саволлар ёзилган. Масалан, у одамлар нима учун эснашини, доира майдонига тенг квадратни қандай қуриш мумкинлигини, аорта клапани нима сабабдан ёпилишини, инсон кўзи ёруғликни қандай қабул қилишини ва бу тасвирий санъатда қанчалар қўл келишини билишни истаган. У сигир плацентаси, тимсоҳлар жағи, одам юзидаги мушаклар ва ой нурини ўрганишга қарор қилган.\nДа Винчи мавжуд ҳамма нарса, жумладан коинот ва бизнинг ундаги ўрнимиз ҳақида барчасини билишни хоҳлаган.\nУнинг қизиқувчанлиги кўпинча одамлар фақат болалигида ўйлайдиган нарсаларга (масалан, нега осмон мовий рангда) қаратилган эди.\nЛеонардо да Винчининг ихтиролари чизмаси\nАйрим шахсларни маълум соҳа, масалан, Леонардо Эйлерни математика фани, Моцартни мусиқа даҳолари сифатида таърифлаш мумкин. Лекин, да Винчининг истеъдоди ва қизиқишлари кўплаб фанларни қамраб олган. У мушаклар тузилиши ўрганиш учун ўликларнинг юз терисини шилиб, сўнгра дунёдаги энг машҳур табассум суратини чизган. У авлиё Иеронимнинг азобларини ҳаққоний қилиб тасвирлаш учун одам бош чаноғини ўрганган, суяклар ва тишларни чизган.\nДа Винчи фақат ақлли эканлиги учунгина даҳо бўлмаган. У универсал онг намунаси бўлиб, қизиқишлари атрофидаги ҳамма нарсани қамраб олган.\n10/01/2021 09:55:00 44 0 Манба: lifehacker.ru


Россиялик дастурчи ўз бошини бошқа танага кўчириб ўтказиш амалиётига рози бўлди - Darakchi\nРоссиялик дастурчи ўз бошини бошқа танага кўчириб ўтказиш амалиётига рози бўлди\nДУНЁ 13.04.2015, 14:35\nРоссиялик Валерий Спиридонов айни дамда 30 ёшда. У маҳоратли дастурчи. Афсуски Валерий фанда хали давоси топилмаган “Вердинг-Хоффман” (мушакларни йўқлиги оғир турдаги касаллик) синдроми касаллигига чалинган. Шмфокорларнинг фикрича, одатда бундай касалликка чалинган инсонлар бу қадар кўп умр кечиришмайди. Валерийнинг 30 ёшга етгани катта бир мўжиза экан.\nВалий бу ҳақда ўзи ҳамбилади. Шу сабабли у дунёда амалиётда синаб кўрилмаган бир амалиётни ўзида синаб кўрмоқчи.\nУ ўз ҳаётини сақлаб қолишнинг ягона йўли бу бошини бошқа танага кўчириб ўтказиш эканини айтмоқда. Айтиш керакки, Валерий бундай амалиётга рози бўлган дунёдаги илк ва ягона инсон саналади. Бу мураккаб жарроҳлик операциясини Италиялик шифокор Сержио Канаверо амалга оширади. Таъкидлаш жоизки, бу каби амалиётлар аввал ҳайвонларда, АҚШда маймунда ва Россияда итда мувафақиятли синаб кўрилган.\n“Менинг ана шу жарроҳлик операциясига рози бўлишдан ўзга иложим йўқ. Чунки олдимда икки йўл бор: бири ўлимни оддийгина қалуб қилиш, иккинчиси эса таваккал қилиш. Тан олиб айтишим керак, аҳволим йилдан-йилга оғирлашиб бормоқда. Билмадим, бу касалликка қарши яна қанча муддат курашишга кучим етар экан. Шунинг учун ҳам, мен бу мураккаб жарроҳлик амалиётига рози бўлдим. Албатта кўнглимда қўрқув бор, аммо ўзга чора йўқ” – дейди 30 ёшли дастурчи Валерий Спиридонов.\nШифокор ҳозирди бемор билан фақат “skype” орқали мулоқот қилмоқда. Ушбу амалиёт 2016 йилда амалга оширилиши режалаштирилмоқда. 36 соатлик жарроҳлик операцияси учун 11 миллион АҚШ доллари миқдоридаги маблағ сарф этилади.


Ахборот-ресурс маркази -Самарканд давлат университети\nМАРКАЗЛАР ВА БЎЛИМЛАР Педагог кадрларни қайта тайёрлаш ва уларнинг малакасини ошириш минтақавий маркази Ахборот технологиялари маркази Ахборот-ресурс маркази Ўқув услубий бошқарма Таълим сифатини назорат қилиш бўлими Маънавият-маърифат ва иқтидорли талабалар билан ишлаш бўлими Магистратура бўлими Нашр-матбаа маркази ва таҳрир нашриёт бўлими Илмий ва илмий педагогик кадрлар тайёрлаш бўлими Астрономия ўқув-илмий маркази Фуқоролар ҳимояси ва меҳнат мухофазаси бўлими Халқаро ҳамкорлик бўлими Буюртмачилар портфелини шакллантириш, битирувчиларни ишга таксимлаш ва мониторинг булими Кадрлар бўлими Юридик хизмат бўлими Тайёрлов маркази Ахборот хизмати\nАхборот-ресурс маркази директори\nНасруллаева Мадина Акрамовна\nҚабул вақти: душанба-жума (8:00 - 16:00), шанба (8:00 - 14-00)\nТелефон: +99866 239-11-51\nЭлектрон почта: m_ nasrullaeva@mail.ru\n1960 йил 30 майда Самарқанд шаҳрида таваллуд топган.\n1967 йилдан 1977 йилгача Самарқанд шаҳридаги 52-ўрта мактабда ўқиган.\n1977 йилда Самарқанд Давлат университетининг фундаментал кутубхонасига кутубхоначи лавозимида ишга кирган.\n1978 йилдан 1983 йилгача Москва давлат Санъат институтининг кутубхонашунослик факультетида ўқиган.\n2012 йилдан бошлаб Самарқанд давлат университетининг Илмий ахборот-ресурс маркази директори лавозимида ишлайди.\nСамарқанд давлат университетининг фундаментал кутубхонаси 1927 йилда ташкил топган. 2006 йилда Ўзбекистон Республикаси Президентининг 20 июндаги “Республика аҳолисини ахборот-кутубхона билан таъминлашни ташкил этиш тўғрисида”ги ПҚ-381 сонли қарори асосида Самарқанд давлат университетининг Илмий ахборот-ресурс маркази (ИАРМ) ташкил этилди. Бунда марказ тизими ва унинг фаолияти тубдан ўзгарди.\nҲозирги кунда ИАРМда 5 та бўлимлар мавжуд:\nИлмий услубий ва ахборот маълумот (даврий нашрлар) бўлими;\nАхборот кутубхона ресурсларини бутлаш, каталоглаштириш ва тизимлаштириш бўлими;\nАхборот кутубхона ресурслари билан хизмат кўрсатиш бўлими (абонементларга хизмат кўрсатиш, ўқув заллари ва китоб сақлашни инобатга олган холда);\nЭлектрон ахборот-ресурслар бўлими;\nХорижий ахборот ресурслар билан ишлаш бўлими.\nСамДУ ИАРМ қошида тўртта филиал мавжуд: ИАРМ- 1(Физика факультетидаги кутубхон), ИАРМ-2 (Касбий таълим факультетидаги кутубхона), Харбий кафедрадаги ўқув кутубхона ва Саттепо масканида жойлашган АРМ-1 ва унга қарашли шаҳар ва туманлардаги 7 та кутубхоналар фаолият кўрсатмоқда.\nИлмий ахборот-рес урс марказининг умумий фонди 2698439 нусхани ташкил этади. Шундан, илмий- 897041 нусха, дарслик – 431718 нусха, ўқув қўлланма -639451 нусха, бадиий – 125222 нусха, чет эл адабиётлари -92238 нусха ва бошқа адабиётлар -207039 нусхани ташкил этади.\nИАРМ ва унинг филиалларида 13104 нафар фойдаланувчилар мавжуд. Шундан, 8152 нафари талабалар, 794 нафари профессор-ўқитувчилар ва бошқа фойдаланувчилар 4158 тани ташкил қилади.\nИАРМ ва унинг филиалларида ҳаммаси бўлиб 7 та ўқув заллари мавжуд ва унда 300 та иш ўринлари ташкил қилинган. ИАРМнинг Марказий ўқув зали ва талабалар турар жойи қошида мавжуд бўлган 2 та ўқув заллар 2-сменада яъни соат 8:00 дан 20:00 гача фаолият кўрсатади.


“Саҳобаларнинг фазли борасида юз оят” туркумидан 2-оят — KUKALDOSH.UZ\n01.12.2018 / - Мақолалар, Тафсир, Янгиликлар\n“Саҳобаларнинг фазли борасида юз оят” туркумидан 2-оят\n﴿ لَقَدْ رَضِيَ اللَّهُ عَنِ الْمُؤْمِنِينَ إِذْ يُبَايِعُونَكَ تَحْتَ الشَّجَرَةِ فَعَلِمَ مَا فِي قُلُوبِهِمْ فَأَنْزَلَ السَّكِينَةَ عَلَيْهِمْ وَأَثَابَهُمْ فَتْحًا قَرِيبًا * وَمَغَانِمَ كَثِيرَةً يَأْخُذُونَهَا وَكَانَ اللَّهُ عَزِيزًا حَكِيمًا * وَعَدَكُمُ اللَّهُ مَغَانِمَ كَثِيرَةً تَأْخُذُونَهَا فَعَجَّلَ لَكُمْ هَذِهِ وَكَفَّ أَيْدِيَ النَّاسِ عَنْكُمْ وَلِتَكُونَ آيَةً لِلْمُؤْمِنِينَ وَيَهْدِيَكُمْ صِرَاطًا مُسْتَقِيمًا * وَأُخْرَى لَمْ تَقْدِرُوا عَلَيْهَا قَدْ أَحَاطَ اللَّهُ بِهَا وَكَانَ اللَّهُ عَلَى كُلِّ شَيْءٍ قَدِيرًا ﴾ [الفتح: 18 – 21[\nБатаҳқиқ, Аллоҳ мўминлардан дарахт остида сенга байъат қилаётганларида рози бўлди. Бас, уларнинг қалбларидагини билди, уларга сокинликни туширди ва яқин фатҳ ила мукофатлади. Ва кўпгина ўлжаларни ҳам олурлар. Ва Аллоҳ азиз ва ҳаким зотдир. Аллоҳ сизларга кўпгина ўлжаларни ваъда қилди. Уларни олсангизлар, бунисини сизга тезлатиб берди, (ўтган воқеа) мўминларга ибрат бўлиши учун ва сизларни сироти мустақиймга бошлаш учун одамларнинг қўлини сиздан тўсди. Ва сизлар қодир бўлмаган бошқасини ҳам (ваъда қилди). Уни Аллоҳ иҳота қилган ва Аллоҳ ҳар бир нарсага қодир зотдир (Фатҳ сураси 18-21-оятлар). \nАллоҳ таолонинг Ўзи каломи покида Ҳудайбияда Пайғамбар соллаллолу алайҳи васалламга байъат қилган бир минг тўрт юз соҳабаи киромлардан рози эканлигини эълон қилиб турибди. Бу эълон қиёмат кунигача ибодат, тиловат бўлиб туриши таъминланган. Шунинг учун ҳам мазкур байъатнинг бир номи “Байъатир-Ризвон” — “розилик байъати”дир. Ояти каримада «Бунисини сизга тезлатиб берди» деганда Ҳудайбия назарда тутилган. “Одамларнинг қўлини сиздан тўстди” ифодасининг маъноси шуки, Қурайш мушриклари сизларга қарши уруш қилмоқчи эдилар, Аллоҳ уларнинг кўнглига сулҳни солиб, қўлларини мусулмонларга зарар беришдан тўсди. “Бошқа” фатҳ борасида тафсир уламолари Хайбар фатҳи, Макка фатҳи ва яна бошқа фатҳларни назарда тутилган деганлар. \nАллоҳ таоло Ризвон байъатини берган кишиларга иккита мукофот берди: моддий ва маънавий. Маънавий – Аллоҳнинг улардан рози бўлиши ва уларнинг қалбларига сакинат ва ҳотиржамликни туширишидир. Чунки, Аллоҳ таоло уларнинг қалбларидаги сидқ ва вафони билганлиги боис ушбу ваъдани берди. Моддий-Хайбар ва Макканинг фатҳ бўлишидир. Шунингдек, бу икки фатҳ натижасида келган ўлжалар. \n Шайх Муҳаммад Содиқ Муҳаммад Юсуф роҳимаҳуллоҳнинг “Тафсирул ҳилол” асари.


ЎзА - Ёнимиздаги ёлғизлар\nёхуд ўсмирликнинг портлаш даври\nГрета сентябрда БМТнинг иқлим бўйича саммитида иштирок этгач танилиб кетди. У ўз нутқида сиёсатчиларни уни болаликдан маҳрум этганликда айблаган, чунки улар инсониятда иқлим ўзгариши билан боғлиқ йиғилиб қолган муаммоларни келгуси авлодга «мерос қилиб қолдиришган» ва уларни ҳал қилишни ёшлар гарданига юклаётганларидан нолиган. Вақти келиб, шу қизчадек фарзандларимиз ё набираларимиз бизни ҳам қадриятларимиздан бебаҳра қолдирганликда айбласа уларга нима деб жавоб берамиз, деган хавотир ҳам йўқ эмас...\nКатталар гаплашаётганда жим тур, катталарнинг суҳбатига аралашма, нарида ўйна... бизни оламимизни тушунмайсиз, ҳуқуқимиз бор бизни, ҳуқуқимиз... деган иддао орқасида – сиз нари туринг, суҳбатимизга халақит берманг... Уларга интернет (ижобий жиҳатларни эътироф этган ҳолда) тавсия қилаётган, болани «сифатини» бузадиган, палагимизни айнитадиган, лекин ёндашуви айёрона келаётган ғояларга альтернатив нимамиз бор? У оёғида «маккам»ми?\nАслида инсон энг қўрқадиган нарсаси ҳам ёлғизлик. Габриэль Гарсиа Маркеснинг «Ёлғизликнинг юз йили» романини илк бор ўқувчилик даврларимда мутолаа қилганман. Менга жуда қаттиқ таъсир қилган. Аввалига қийналганман. Тушунмайман. Ё тушуняпману, ҳазм қила олмаяпман. Ниҳоят асар тугади. Ҳа, китобни ёпдим. Тўқ кўк рангдаги китоб! Ва бирдан ҳайрат нималигини илк бор ҳис қилдим...\nХизмат сафари билан Европа давлатларига чиқдим. Ҳа, ҳақиқатан ҳам улуғворлик ва гўзаллик тимсоллари бўлган санъат асарларини кўрасиз. Чиройли, ҳашаматли бинолар, кенг ва ёруғ кўчалар. Ҳаммаси аъло. Айниқса саловатли қасрлар мени лол қолдирди. Ҳаммаси рисоладагидек. Лекин назаримда шундай маҳобатли бинолар орасидан ЁЛҒИЗЛИК кўланка ташлаб турарди. Кўчаларда ҳам одам гавжум. Лекин ҳамма ёлғиздек... Этим жунжикди. Иситгим келди бағримга олиб бутун шаҳарни. Назаримда ўша ёлғизлик гаджетларимиз ичига кириб олиб, фарзандларимиз қалбига ин қураётгандек; секин тортиб кетаётгандек.


ТОП-10: Antutu’га кўра маҳаллий бозордаги энг кучли Android-смартфонлар (2019 йил июнь) - Terabayt.Uz\nЎҚИНГ: Энг кучли смартфонлар AnTuTu маҳаллий рейтингида (2019 йил май): юқори учталикда фақат Xiaomi!\nБу гал биринчиликни ZTE корпорациясига қарашли бренднинг Nubia Red Magic 3 ўйинбоп смартфони 380 921 балл билан эгаллади. Ундан кейинги ўринда 376 916 баллик кўрсаткич билан яна бир хитойлик флагман – ZTE Axon 10 Pro келаётир. Ўтган ойдаги рейтинг етакчиси – Xiaomi Mi 9 Explorer Edition эса 376 092 балл билан кучли учликни якунлаб берган.\nКейинги иккита ўринни ҳам «хитойча Apple» смартфонлари – Black Shark 2 геймерофони 374 736 балл билан, оддий Xiaomi Mi 9 (сотиб олиш) флагмани 372 422 балл билан банд этган. Сўнг эса рўйхатда Meizu 16S (370 135 балл), OnePlus 7 Pro (368 834 балл), Lenovo Z6 Pro (363 399 балл) флагманлари турибди. Кучли ўнликни Жанубий Кореяликларнинг флагманлари якунлаб берган – Samsung Galaxy S10+ (харид қилиш) флагмани 362 450 балл олган, Galaxy S10 (сотиб олиш) эса 361 394 балл билан кифояланган.\n#AnTuTu #Lenovo #OnePlus #Samsung #Xiaomi #ZTE #бенчмарк #тест #Samsung Galaxy S10 #Meizu 16S #Meizu #Xiaomi Black Shark 2 #AnTuTu рейтинги #Xiaomi Mi 9 #Samsung Galaxy S10+ #Xiaomi Mi 9 Explorer Edition #ZTE Nubia Red Magic 3 #ZTE Axon 10 Pro 5G #Lenovo Z6 Pro #OnePlus 7 Pro


“GM Uzbekistan” номини ўзгартиради\nТошкент +10,1 °C\n5 Фев 2019 2597\nЯқин келажакда “GM Uzbekistan” номини ўзгартиради, бу ҳақда бугун, 5 февраль куни “Ўзбекистон автомобиль саноати: кечаги кун ва келажак истиқболлари” мавзусидаги матбуот анжуманида маълум қилинди.\nSpot.uz интернет-нашрининг ёзишича, янги ном алоҳида эълон қилинади. Компания ўз номини “Ўзавтосаноат” “General Motors” компаниясининг улушини сотиб олганлиги учун ўзгартиради.\nМатбуот анжуманида 2018 йилда автомобиллар ва бутловчи қисмлар экспорти 25,5 миллион АҚШ долларини ташкил этгани, 2019 йилда бу кўрсаткични 118,6 миллион долларга кўтариш режалаштирилаётгани таъкидланди. Компания Афғонистонга автомобилларни етказиб беришни бошлайди.\nШунингдек, 2018 йилда автомобилларнинг онлайн-сотуви тизими блокчейн ишга туширилгани тасдиқланди. Истеъмолчилар автомобиллар харидининг ҳар бир босқичини кузатиши мумкин, бу жараённинг ошкоралигини таъминлайди.\nЎтган йили компания 100 дан ортиқ компонентни маҳаллийлаштиришга муваффақ бўлди, бу эса маҳаллийлаштириш ҳажмини 3% га оширди. Натижада, йиллик импорт 14,6 миллион долларга камайди, 2019 йилда йиллик импортни 17 миллион долларга камайтириш кўзда тутилмоқда.\nКомпания шунингдек, умумбелгиланган солиқларни тўлашга ўтганлигига қарамасдан, автомобиллар учун нархлар кўтарилмаганлигини қайд этди.


Пойтахт аҳолиси ҳамда меҳмонларига хизмат кўрсатишга ихтисослаштирилган мазкур мажмуанинг очилиш маросимида таъкидланганидек, мамлакатимизда тўқимачилик ва енгил саноат жадал суръатларда ривожланмоқда. Ишлаб чиқарилаётган юқори сифатли тайёр маҳсулотлар нафақат юртимиз, балки хорижда ҳам тобора харидоргир бўлиб бораяпти. Бу ҳудудларнинг саноат салоҳиятини юксалтириш, кичик бизнес ҳамда хусусий тадбиркорликни ҳар томонлама қўллаб-қувватлаш бўйича амалга оширилаётган аниқ мақсадли чора-тадбирлар юксак самаралар бераётганидан далолатдир.\nДарҳақиқат, бугунги кунда кичик бизнес субъектлари вакиллари саноатнинг ушбу тармоғида ҳам самарали фаолият юритиб, ички бозорни импорт ўрнини босувчи маҳсулотлар билан тўлдириш, экспорт ҳажмини оширишга муносиб ҳисса қўшаяпти. “Ideal” савдо белгиси остида кийим-кечаклар ишлаб чиқараётган “Истиқлол дизайн текстиль” масъулияти чекланган жамияти ана шундай илғор субъектлар сирасига киради.\n2006 йилда ташкил этилган корхонада дастлаб эркаклар костюмлари тайёрланган бўлса, бугунги кунда катталар ва болалар учун кўйлаклар, пальтолар, камзуллар ҳамда бошқа тикувчилик маҳсулотлари ишлаб чиқарилаяпти. Бунда мавжуд цехлар Германия, Япония ва Италиядан келтирилган замонавий дастгоҳ ҳамда ускуналар билан жиҳозлангани айни муддао бўлаётир.\nТошкент шаҳрида иш бошлаган марказ фаолияти мазкур корхона маҳсулотларига ортиб бораётган эҳтиёжни тўлиқ таъминлаш, экспорт ҳажмини оширишга қаратилгани билан аҳамиятлидир. Негаки, тўрт қаватли бинода савдо залидан таш-қари, дизайнерлик лабораторияси, замонавий кўргазма ва чет эллик ҳамкорлар учун музокаралар заллари ўрин олган.\n— Лойиҳанинг умумий қиймати 3 миллиард сўмга тенг бўлиб, шундан 2 миллиард сўми “Алоқабанк” томонидан молиялаштирилди, — дейди “Истиқлол дизайн маркази” масъулияти чекланган жамияти раҳбари ўринбосари Муроджон Қурбонов. — Бунинг эвазига ушбу кўркам марказ қисқа муддатда бунёд қилиниб, зарур анжомлар билан жиҳозланди. Бу ерда республикамизда ишлаб чиқарилаётган тикувчилик ҳамда тўқимачилик, шунингдек, пойабзал маҳсулотларини доимий намойиш этиш орқали иқтисодиётимизга чет эллик инвесторларни кенгроқ жалб қилиш, ташқи савдо ҳажмини янада ошириш кўзда тутилган.\nАйтиш керакки, “Ideal” ёрлиғи туширилган либослар экспорти йилига 30 — 40 фоиз ўсмоқда. Масалан, биргина 2016 йилда чет эллик буюртмачиларга 2,2 миллион АҚШ долларилик маҳсулотлар етказиб берилди. Ҳозирги пайтда импортчилар, асосан, Ҳамдўстлик давлатлари улушига тўғри келаётган бўлса, келгусида улар сафига Европа давлатлари, хусусан, Германия ва Франция қўшилиши кутилаяпти.\nАйни пайтда савдо залида тўртта бўлим фаолият юритаяпти. Ташриф буюрувчилар бошдан-оёқ кийимни шу ердан топа олади. Ўзига мос ўлчам ҳамда дизайндаги либосларни буюртма қилиш ҳам мумкин.\n“Ideal” бизнес маркази фойдаланишга топширилгач, 30 та иш ўрни яратилди. Шундан 10 тасига касб-ҳунар коллежлари битирувчилари қабул қилинган бўлса, марказ яна кўплаб иқтидор эгаларига ўз бағрини очмоқда.\nГап шундаки, дизайнерлик лабораториясида коллеж битирувчилари ҳамда дизайнерларнинг ишлаб чиқариш амалиётини самарали ташкил этиш, бандлигини таъминлашга кўмаклашиш, касб маҳоратини ошириш учун зарур шароитлар яратилган.\nТадбир қатнашчилари марказда яратилган шу каби шароитлар билан яқиндан танишдилар. Улар эътиборига янги либослар намойиши ҳам ҳавола қилинди.\nМазкур рукндаги бошқа мақолалар: « Янги корхона иш бошлади\tЗамонавий корпоратив бошқарув усуллари бизнесни самарали ташкил этиш гаровидир »


Россияда ИШИД сафига ёлланган тожикистонлик Афғонистонда қўлга олинди\n19:17 / 12.11.2015\nМаълум қилинишича, қўлга олинган шахс Нусратулло Ғаниев Душанбе шаҳрида яшаган. У 12 октябрь куни Тахар вилоятида ўтказилган амалиёт чоғида қўлга олинган.\nМиллий хавфсизлик хизмати маълумотига кўра, Ғаниев ИШИДнинг Тожикистон билан чегарадаги Дашти-Арчи ва Хўжа-Ғор уездларида жойлашган бўлимлари билан алоқадор бўлган.\nАниқлик киритилишича, у Россияга ишлаш учун борган вақтида интернет орқали ИШИДнинг Афғонистондаги ёлловчиси билан танишган. Ёлловчи Ғаниевнинг ҳисобига 20 минг евро ўтказиб берган. Шундан сўнг, Ғаниев Эрон орқали Озарбайжонга, бу ердан Афғонистонга кириб келган.


Бугун “Ўзбекистонликлар конгресси” расман иш бошлади | TURONZAMIN\nБугун “Ўзбекистонликлар конгресси” расман иш бошлади\nPosted on 11/30/2016 by TURONZAMIN\nЖаҳонгир Маматовга кўра, “Ўзбекистонликлар конгресси”, шунингдек, хорижда ўзбек тили тарғиботи ва ўзбекистонликларга ҳуқуқий ёрдам билан ҳам шуғулланади. Турли соҳаларда иқтидорли ёшларга йўл очиш учун мукофотлар таъсис этади ва ғолибларни рағбатлантириб боради”.\n“Ўзбекистонликлар конгресси” сиёсий партия ёки ҳаракат эмас, унга хорижда ёки мамлакат ичида яшаётган шахслар аъзо бўлишлари мумкин, мазкур ташкилот ҳеч қаердан грант олмайди ва ноҳукумат, мустақил ташкилот сифатида шахсий хайриялар ҳисобига ишлайди. Келгусида шахсий хайриялар ҳисобидан ташкилотнинг ўзи турли грантлар беришни йўлга қўяди”, дейилган хабарда.\nОзодлик бу хабардан пайдо бўлган саволларини “Ўбекистонликлар конгресси” муассиси Жаҳонгир Маматовга берди.\n« SENTRE1.com : Шавкат Мирзиёев расколол узбекскую оппозицию Одил Рўзалиев: Америкада Ўзбекистон сайлови »


ЮНЕСКОнинг Бутунжаҳон мероси қўмитаси Бухоро ва Самарқанд бўйича ҳисоботларни ўрганиб чиққан\n09:12 / 05.07.2019 7788\nОзарбойжон пойтахти Боку шаҳрида ЮНЕСКО Бутунжаҳон мероси қўмитасининг 43-сессияси бўлиб ўтмоқда. ЮНЕСКОнинг Бутунжаҳон мероси масалаларига бағишланган йиғилишида Ўзбекистоннинг «Бухоро тарихий маркази» ва «Самарқанд — маданиятлар чорраҳаси» объектлари бўйича ҳисоботи кўриб чиқилган. Бу ҳақда Бош вазирнинг ўринбосари Азиз Абдуҳакимов ўзининг «Фейсбук»даги саҳифасида маълумот берган.\nФото: Facebook/Aziz Abdukhakimov\nШу йилнинг 4 июль куни ЮНЕСКОнинг Бутунжаҳон мероси қўмитаси Боку шаҳрида бўлиб ўтаётган 43-сессиясида «Бухоро тарихий маркази» ва «Самарқанд 3 маданиятлар чорраҳаси» объектларининг сақланганлиги борасида Ўзбекистон томонидан тақдим этилган ҳисоботни кўриб чиқди, — деб ёзади А.Абдуҳакимов.\nУшбу ҳужжатлар асосида қабул қилинган қарорда Ўзбекистон раҳбарияти томонидан Бутунжаҳон мероси объектларини ҳимоя қилиш, жумладан, тарихий шаҳарларда қурилиш ишлари олиб борилишига мораторий жорий қилиш ҳақидаги ҳукумат қарори олқишланади.\nЮНЕСКО Бухоро бўйича резолюцияда бутунжаҳон мероси объекти бўйича раҳбарлик қилувчи Қўмита ва пайдо бўлувчи муаммоларни ечиш учун идоралараро мақсадли гуруҳ тузилгани фактини қониқиш билан қайд этди.\nҚайд этиш жоизки, Ўзбекистон томонидан Бухоро шаҳри бўйича Бутунжаҳон мероси маркази ва ИКОМОС (ICOMOS — International Council on Monuments and Sites — ёдгорликлар ва диққатга сазовор жойларни сақлаш бўйича халқаро кенгаш) тавсияларига риоя қилиш бўйича катта ишлар амалга оширилган. Хусусан, халқаро экспертлар билан биргаликда шаҳарни сақлаб қолиш учун керакли ҳужжатлар тузилган, у яқин орада ЮНЕСКОга тақдим этилади, — дейилади Азиз Абдуҳакимовнинг «Фейсбук»даги постида.\nСамарқанд бўйича ҳужжатда Бутунжаҳон мероси қўмитаси Бутунжаҳон мероси маркази ва ИКОМОСга Шанхай Ҳамкорлиги Ташкилотининг 2022 йилги саммити учун инфратузилмани ривожлантириш бўйича Ўзбекистон томонининг лойиҳаларини «устунлик билан» кўриб чиқиш мажбуриятини юклаган.\nУшбу пункт айни пайтда халқаро экспертлар билан ҳамкорликда тайёрланаётган шаҳарни ривожлантириш бўйича келгусидаги режаларни тезлаштирилган тарзда кўриб чиқилишини таъминлайди.\nРезолюцияга Самарқандни хавф остида турган Бутунжаҳон мероси рўйхатига киритиш ҳақида бирор бир банд қўшилмаган.\nБухородаги ёнғин газ қувуридаги сизиш туфайли келиб чиққан


Қирғизистонда янги сайланган парламент иш бошлади\nҚирғизистон Жогорқу Кенешининг VII -чақирилиши депутатлари 29 декабрда онт берди ва ўз фаолиятини бошлади.\nПарламентга бир мандатли 36 округдан 34 депутат, партиявий рўйхат асосида 54 депутат сайланди.\nПартиявий рўйхат асосида “Отаюрт Қирғизистон”, Ишонч”, “Интимоқ” “ Альянс”, “Бутун Қирғизистон” ва “Иймон нури” партияси вакиллари парламентга келди. Янги қабул қилинган қонунга асосан, қирғиз парламентида аввалгидай 120 депутат эмас, 90 депутат фаолият юритади.\nҚирғиз парламентининг VII -чақирилишига сайловлар биринчи марта ўтган йилнинг октябрида ўтказилган эди. Бироқ сайлов натижаларидан норозилар оммавий намоийшга чиққан, бунинг оқибатида президент Сўўрўнбай Жээнбеков истеъфога кетишга мажбур бўлганди.\nЎтган йилнинг октябридаги норозилик намойишлари иштирокчилари томонидан қамоқдан озод қилинган Садир Жапаров 2021 йилнинг январида президентликка сайланган эди. У шундан сўнг янги сайлов кодексини имзолаган. Мазкур кодексга асосан депутатларнинг бир қисми бир мандатли округлардан, бир қисми эса партиявий рўйхатлар асосида уммухалқ сайловида сайланади.\nБундан авал Қирғизистон парламенти депутатлари партиявий рўйхат асосида сайланар эди.